เมืองไทย ยูไนเต็ด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ทีมข่าวการเงิน
แม้จะเจอสกัดดาวรุ่งไทยจากผลพวงกองเชียร์ยกพวกตีกันจนสร้างภาพข่าวฉาวไปทั่วโลก แต่ “ไทยพรีเมียร์ลีก 2010” ก็ยังแรงต่อ ทีมไหนเห็นว่ายังมีอนาคตไกลรับรองสปอนเซอร์เอกชนวิ่งเข้าหาไม่ 
ล่าสุด “สาระ ล่ำซำ” กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เจียดเงินหลายล้านบาท ขอเป็นสปอนเซอร์หลักให้กับทีม สโมสรฟุตบอลศรีสะเกษ เอฟซี เป็นที่เรียบร้อยแล้ว 
และไหนๆ ก็เสียเงินไปแล้ว ก็ขอเปลี่ยนชื่อทีมใหม่เป็น “ศรีสะเกษ เมืองไทย” พร้อมเปลี่ยนสีเสื้อเป็นสีบานเย็นซึ่งเป็นสีประจำเมืองไทยประกันชีวิตแทนของเดิมที่เป็นสีเหลืองทองไปทีเดียวซะเลย
พูดถึงทีม “ศรีสะเกษ เมืองไทย” ต้องถือว่ามีอนาคตไกลทีเดียว เมื่อสามารถไต่เต้าจากทีมภูธรในชั้นดิวิชัน 1 ขึ้นมาแข่งขันในชั้นไทยพรีเมียร์ลีก ฤดูกาล 2010 เป็นผลสำเร็จ เรียกว่าได้ใจจากกองเชียร์ชาวศรีสะเกษและ จังหวัดใกล้เคียงไปไม่น้อย 
รับรองได้ว่าต่อจากนี้ นอกจากเรื่องของฝีเท้าระดับมืออาชีพแล้ว เรื่องขวัญกำลังใจอัดฉีดให้กับนักเตะนั้น ทีมศรีสะเกษ เมืองไทย ไม่เป็นรองทีมไหนแน่ๆ 
อ้าว...ทีมไหนใจไม่ถึงหลีกไป เสี่ยป้องมาแย้ว !!!